नई दिल्ली : पाकिस्तान में इमरान खान के पीएम बनने के बाद वह दूसरे देशों के साथ रिश्ते सुधारने को लेकर प्रयास शुरू कर दिए है। इसी बीच इमरान खान ने प्रधानमंत्री नरेंद्र मोदी को दोनों देशों के बीच संवाद की बहाली के लिए पत्र लिखा है।इमरान खान के इस पत्र में ही यह प्रस्ताव दिया गया है कि इस माह के अंत में न्यूयॉर्क में आयोजित होने वाली संयुक्त राष्ट्र महासभा (UNGA) के दौरान भारत की विदेश मंत्री सुषमा स्वराज और पाकिस्तान के विदेश मंत्री शाह महमूद कुरैशी के बीच बातचीत हो। इमरान खान ने यह प्रस्ताव भी रखा है कि भारत जल्दी से जल्दी पाकिस्तान में सार्क सम्मेलन आयोजित कराने पर विचार करे। सूत्रों के मुताबिक खान ने कश्मीर सहित सभी बड़े लंबित मसलों को हल करने का भी आह्वान किया है।बता दें कि संयुक्त राष्ट्र महासभा की बैठक न्यूयॉर्क में 25 सितंबर से शुरू हो रही है, जो अगले 9 दिन तक चलेगी। इसी दौरान सार्क विदेश मंत्रियों की भी बैठक हो सकती है। 27 सितंबर को सार्क देशों के विदेश मंत्रियों की बैठक से एक दिन पहले यह मुलाकात हो सकती है। पाकिस्तान के विदेश मंत्री डॉ. फैजल ने बुधवार को कहा, 'अभी इस बारे में कोई निर्णय नहीं हुआ है। हम इसकी कोशिश में लगे हैं।'खान का यह पत्र पीएम मोदी के उस संदेश का जवाब है जिसमें उन्होंने दोनों देशों के बीच 'फलदायक और रचनात्मक' संबंधों का संकेत दिया था। इमरान खान ने भी पाकिस्तान चुनाव में अपनी जीत के बाद कहा था कि अगर संबंधों के सुधार की दिशा में भारत एक कदम आगे बढ़ाता है तो वह दो कदम आगे बढ़ाएंगे।